Senzangakhona kaJama (ongeveer 1762–1816) was 'n Zoeloekoning. Hy volg sy pa, Jama kaNdaba op. Hy is veral bekend as die vader van Shaka Zulu. Sy naam is afgelei van die Zoeloe woord wat beteken: hy wat optree met goeie rede.
Sy sesde vrou, Mpikase kaMlilela Ngobese, baar Dingaan, wat die koningskap oorgeneem het nadat hy sy halfbroer Shaka in 1828 (by die hedendaagse Stanger) om die lewe gebring het.